กูรูชี้ Fund Flow ไหลออกเหตุตลาดฯไร้ปัจจัยหนุนฉุด SET รูด 6 จุด
กูรูชี้ Fund Flow ไหลออกเหตุตลาดฯไร้ปัจจัยหนุน ฉุด SET รูด 6 จุด โดยดัชนีปิดตลาดวันนี้ที่ระดับ 1,741.96 จุด ลบ 6.13 จุด หรือ 0.35% มูลค่าการซื้อขาย 5.81 หมื่นล้านบาท
3 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,741.96 จุด ลบ 6.13 จุด หรือ 0.35% มูลค่าการซื้อขาย 5.81 หมื่นล้านบาท
10 หุ้นกดดัชนีวันนี้

ด้านนายชัยยศ จิวางกูร ผู้ช่วยกรรมผู้อำนวยการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้เซื่องซึม หลังจากที่สหรัฐฯ-แคนาดาบรรลุข้อตกลง NAFTA ส่งผลกดดันต่อสงครามการค้าระหว่างสหรัฐฯและจีน สร้างความวิตกแก่นักลงทุนประกอบกับแรงขายทำกำไรส่งผลให้ตลาดฯปิดตัวในแดนลบ
สำหรับแนวโน้มตลาดวันพรุ่งนี้ (4 ต.ค.61) คาดว่าตลาดฯจะยังคงอ่อนตัวลง แนะตับตาประชุมคณะกรรมการเขตพัฒนาเศรษฐกิจพิเศษภาคตะวันออก (EEC) พิจารณาเห็นชอบ 4 โครงการ (สนามบินอู่ตะเภา, ศูนย์ซ่อมอากาศยานสนามบินอู่ตะเภา, ท่าเรือมาบตาพุดเฟส 3 และ 4, ท่าเรือแหลมฉบังเฟส 3) โดยให้แนวรับที่ระดับ 1,730 จุดเป็นแนวรับสำคัญ และแนวต้านที่ระดับ 1,750 จุด
ขณะที่นายกรภัทร วรเชษฐ์ ผู้อำนวยการ ฝ่ายวิจับและบริการการลงทุน บล.โนมูระ พัฒนสิน ระบุว่า ภาวะตลาดฯวันนี้ ยังไร้ปัจจัยใหม่เข้ามาหนุน ประกอบกับแรงเทขายของนักลงทุนต่างชาติจากความวิตกเรื่องการเมืองในประเทศอิตาลี ส่งผลให้ตลาดฯอ่อนตัวลง แต่เชื่อว่าเป็นการเคลื่อนไหวเพื่อปรับฐานหลังจากปรับตัวขึ้นต่อเนื่อง
สำหรับแนวโน้มตลาดวันพรุ่งนี้ คาดว่าตลาดฯจะเคลื่อนไหวในลักษณะ”ย่อแล้วดีด” พร้อมกับแนะจับตาประเด็นทางการเมืองในประเทศอิตาลี โดยให้เทคนิคการลงทุนแบบ”เน้นตั้งรับ” พร้อมกับให้แนวรับอยู่ที่ 1,730 จุด แนวต้านที่ 1,750-1,760 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
IVL มูลค่าการซื้อขาย 4,811.06 ล้านบาท ปิดที่ 62.00 บาท เพิ่มขึ้น 2.75 บาท
PTT มูลค่าการซื้อขาย 3,084.95 ล้านบาท ปิดที่ 53.50 บาท ลดลง 1 บาท
BEAUTY มูลค่าการซื้อขาย 1,910.50 ล้านบาท ปิดที่ 11.00 บาท ลดลง 0.80 บาท
PTTGC มูลค่าการซื้อขาย 1,906.83 ล้านบาท ปิดที่ 82.00 บาท เพิ่มขึ้น 1.25 บาท
EA มูลค่าการซื้อขาย 1,868.75 ล้านบาท ปิดที่ 48.25 บาท ลดลง 2.25 บาท
ตลาดหุ้นต่างประเทศ
